Isernia

**Isernia** è nu cumune 'e 21.831 crestiane, capoluoco d&#39;&#39;a pruvincia omonima. È pure 'o capoluoco 'e pruvincia taliano cchiú piccerillo.

## Storia
'E nzediamente int'a ll'area addó ogge se trova Isernia, cullucate ncopp'ô crinale ca separa duje curse 'e acqua chiammati Carpino e Sordo, anticamente ditte *Gianocanense* e *Giovinale* (o San Giovinale), risaglieno a ll'era paleoliteca: na tioria nteressante e accredetata ncopp'a ll'origgine d&#39;&#39;o nomme, nfatte, 'o riporta â radeca *aeser* ca vô dicere acqua. E 'a prisenza soja, abbunnante int'ô territorio, fuje na caratteristeca mpurtante pe ll'inzediamento urbano. 'E ebbroca rumana è nfatte 'o viecchio acquedotto ca s'ausa nsin'a ogge.

A parte chesto, 'a storia documentata d&#39;&#39;a cità accummencia sulo cu ll'ebbroca sanniteca: 'a spanzione d&#39;&#39;a Repubbreca rummana, e 'a cunziguente riprissione d&#39;&#39;e pupulazzione sannite int'ô territuorio talico nteressaje pure 'a zona 'e Isernia, 'a cuje scunfitta, int'ô 263 a.C., a opera d&#39;&#39;e Rummane, signò 'a nasceta d&#39;&#39;a culonia latina *Aesernia*.

Addivennuta capitale int&#39;&#39;o curso d&#39;&#39;a uerra suciale da parte 'e ll'Italici, fuje sgarrupata 'a Silla e poje ricostruita, nfino a diventà *municipium*: 'a caduta 'e ll'impero rumano, però, riservò â cità 'o distino 'e funzionà da scenario 'e sgarrupamento d&#39;&#39;e Barbare (int'ô 456) e, aroppo, d&#39;&#39;e Saracene.

Ncorpata â contea 'e Molise durante 'o duminio nurmanno, fuje terra regia int'ô periodo svevo. Aroppo passaje ê d'Angiò ê quali fuje pignurata int'ô 1316, 'n forma cautelativa p&#39;&#39;a dote 'e Caterina d'Asburgo 'n vista d&#39;&#39;o spusalizzio c&#39;&#39;o Prencepe Carlo ditto "ll'Illustre", duca 'e Calavria, ô quale Isernia passaje 'n feudo â morte 'e éssa, int'ô 1323.

Aroppo ati vicenne ca verettero passà 'a cità 'a Carlo 'e Durazzo â mugliera Margherita a Giacomo 'e Marzano, fuje dichiarata cità regia 'a Alfonso V d'Aragona int'ô curso d&#39;&#39;o Quattuciento.

Int'ô 1780, era 'a cità cchiú pupulosa d&#39;&#39;o Contado 'e Molise. 'E abitante facettero resistenza cuntr&#39;&#39;e franzese int'ô 1799, pe canzo d&#39;&#39;o tintativo 'e cunquista d&#39;&#39;o Regno 'e Napule. 'O stisso capitaje int'ô 1860, 'n virtù d&#39;&#39;a riazzione burboneca cuntr&#39;&#39;e piemuntese. 'O cumune è noto pure p'essere stato tiatro, int'ê primm'anne 'e ll'unità d'Italia, 'e na strage perpetrata 'a parte d&#39;&#39;e truppe piemuntese 'e accupazzione ncopp'â pupulazione nerme. Strage 'e chistu genere avvenettero pure a Pontelandolfo, Casalduni, Pizzoli, Scurcola Marsicana, Montefalcione e tante ati pparte. Rivennica 'a nasceta ncopp'ô solo sujo 'e Papa Celestino V, tanto d&#39;&#39;o festeggià comme patrono. 

'O 26 'e luglio 1805 Isernia fuje sgarrupata 'a nu terramoto: cullucata int'a nu territuorio sismeco, 'a cità è stata cchiú vote sgarrupata int'ô curso d&#39;&#39;e secule. In rialtà ll'urdemo sgarrupamento avvenette 'o 10 'e settembre 1943 a raggione 'e nu majateco bommardamento 'a parte 'e ll'anglo-mericane. Chistu fatto, e 'o successivo valore d&#39;&#39;a pupulazzione, aveno purtato 'a cità a essere nfra 'e "Città decorate al valore civile".

'O 3 'e màrzo 1970 Isernia è stata aizata a capoluoco 'e pruvincia.

## Sviluppo d&#39;&#39;a pupulazzione

## Degnetate

## Gemellagge
*  **[[Douz]]** - Tunisia
*  **[[Sant'Elia Fiumerapido]]** - Talia